**Natječaj za prijam u radni odnos psiholog na određeno vrijeme (12 mjeseci), uz probni rad od dva mjeseca**

Temeljem članka 26. Zakona o predškolskom odgoju i obrazovanju („Narodne novine“ broj 10/97, 107/07, 94/13 i 98/19) i Odluke o raspisivanju natječaja za djelatnike dječjeg vrtića ''Latica Garčin'' od 22.07.2020. godine (Klasa: 021-05/20-01/35, Urbroj: 2178/06-01-20-1), Općina Garčin objavljuje

**NATJEČAJ**

**za prijam u radni odnos psihologa**

**na određeno vrijeme (12 mjeseci), uz probni rad od dva mjeseca**

Broj traženih radnika: 1

Radno vrijeme: Puno radno vrijeme

Način rada: 1. smjena

Smještaj: Nema smještaja

Naknada za prijevoz: U cijelosti

Za prijam u radni odnos **psihologa**  kandidati moraju ispunjavati, osim općih uvjeta, uvjete propisane člankom 24. Zakona o predškolskom odgoju i obrazovanju (Narodne novine, broj 10/97, 107/07, 94/13 i 98/19) te članka 8. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (Narodne novine, broj 133/97).

Kandidati moraju ispunjavati sljedeće **uvjete za prijam u radni odnos**:

* završen preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima, kao i završen sveučilišni diplomski studij ili specijalistički studij psihologije
* položen stručni ispit (polaganje u roku)

Pored navedenih uvjeta kandidati moraju ispunjavati i **opće uvjete** za prijem u radni odnos:

1. punoljetnost
2. hrvatsko državljanstvo
3. zdravstvena sposobnost za obavljanje poslova radnog mjesta

–  Dokaz o zdravstvenoj sposobnosti za obavljanje poslova radnog mjesta dostavit će    izabrani kandidat po dostavljenoj obavijesti o izboru.

1. radni odnos u dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju („Narodne novine“ 10/97, 107/07, 94/13 i 98/19).

Opći uvjet za prijam u radni odnos prema članku 25. Zakona o predškolskom odgoju i obrazovanju („Narodne novine“ 10/97, 107/07, 94/13 i 98/19), prijavitelj dokazuje (potrebno priložiti sva tri dokumenta):

* 1. uvjerenjem nadležnog suda da se protiv kandidata **ne vodi kazneni postupak** prema članku 25. stavak 2. Zakona o predškolskom odgoju i obrazovanju,
  2. uvjerenjem nadležnog suda da se protiv kandidata **ne vodi prekršajni postupak** prema članku 25. stavak 4. Zakona o predškolskom odgoju i obrazovanju,
  3. potvrdom nadležnog Centra za socijalnu skrb da kandidat **nema izrečenu mjeru za zaštitu dobrobiti djeteta** iz članka 25. stavak 10. Zakona o predškolskom odgoju i obrazovanju.

**Opis poslova:**

* prati razvoj djece, otkriva djecu sa posebnim potrebama u razvoju i odgoju i poduzima odgovarajuće mjere,
* definira kriterije i načine praćenja razvoja djece u grupi koje obavljaju odgojno obrazovni zaposlenici (prema potrebi dobi djece u područjima razvoja, te pruža pomoć u redovnom radu sa djecom, daje prijedloge za rad sa skupinom ili pojedinom djecom),
* sistemski prati razvoj djece, utvrđuje razvojni status (opći ili u pojedinim područjima razvoja)
* vrši psihološku obradu djece s posebnim potrebama u razvoju i odgoju: dijagnosticiranje, trijaža, upućivanje na daljnju obradu i tretman u druge stručne institucije, na Komisiju za utvrđivanje teškoća u razvoju i sl.
* sudjeluje u organizaciji, provođenju i praćenju odgovarajućih mjera za djece s posebnim potrebama: opservacija, integracija djece s teškoćama u razvoju u redoviti program predškolskog odgoja,
* sudjeluje u izradi i provođenju individualnog programa koji uključuje neposredni rad sa djetetom, odgojno obrazovnim zaposlenicima, roditeljima i odgovarajućim stručnjacima, te praćenje i vrednovanje napretka,
* izrađuje evidenciju i vodi dokumentaciju o praćenju razvoja djece, koje obavljaju odgojno obrazovni zaposlenici i psiholog o poduzetim mjerama i rezultatima,
* organizira i ostvaruje proces odgoja i obrazovanja,
* sudjeluje u postavljanju primjerene organizacije života djece u odgojno obrazovnim skupinama (jaslice, vrtić),
* sudjeluje u radu vezanom za upis djece u formiranju odgojnih skupina (sastav djece, odgojno obrazovni zaposlenici za pojedinu skupinu i sl.),
* obavlja raspored odgojno obrazovnih zaposlenika u tijeku godine za kraću odsutnost s posla, po potrebi zamjenjuje odgojno obrazovnog zaposlenika u skupini (više zaposlenika na bolovanju, godišnji odmor, sl. iznimne potrebe),
* sudjeluje u utvrđivanju rasporeda i organizacije dnevnih aktivnosti za potrebe jedne skupine, prati i poduzima mjere,
* sudjeluje u planiranju procesa njege i odgoja, ta analiziranju neposrednog rada sa djecom i razine postignutih rezultata u grupi za pojedinu djecu,
* stručno radi na odabranom problemu iz specifičnih područja psihologije i odgojno obrazovnog procesa; prati adaptaciju nove djece u jaslicama i vrtiću, pruža pomoć u ostvarivanju najprimjerenijih postupaka i uvjeta za što uspješniju adaptaciju djeteta, prati i usmjerava odgojno obrazovne zaposlenike na primjereno vođenje skupine - grupna dinamika, stil rukovođenja, emocionalno okružje, komunikacija u skupini i sl., prati i analizira motiviranost djece za pojedine aktivnosti: prijedlozi za planiranje i organiziranje poticaja za grupu i pojedinu djecu, prati i proučava razvoj igre i drugih praktičnih aktivnosti u skupini i kod pojedine djece, prijedloge za primjenu odgovarajućih sredstava i oblika rada, provjerava zrelost djece za polazak u školu, daje mišljenje,
* uključuje se u sve oblike stručnog usavršavanja psihologa i stručnog obrazovanja zaposlenika u odgoju i obrazovanju (aktivi, seminari, savjetovanja i sl.),
* stalno prati i proučava stranu i domaću literaturu i periodiku sa područja psihologije odgoja i obrazovanja i sl.,
* usavršava se za izbor i primjenu odgovarajućih metoda i tehnika rada za psihološku obradu i tretman djece (samostalno i u odgovarajućim institucijama),
* sudjeluje u organiziranju, provođenju i praćenju svih oblika internog stručnog usavršavanja odgojno obrazovnih zaposlenika, osobito u području psihologije i drugim bliskim područjima (praćenje razvoja, uočavanje posebnih potreba, indikacije teškoća u razvoju i sl),
* osposobljava odgojno obrazovne zaposlenika za primjenu odgovarajućih postupaka u okviru definiranog tretmana djece kojoj je to potrebito, te za praćenje poduzetih mjera,
* sudjeluje u stalnom usklađivanju odgoja i obrazovanja pojedinog djeteta u dječjem vrtiću i roditeljskom domu, praćenje i poduzimanje mjera, naročito kod male djece s posebnim potrebama (prije polaska i tijekom boravka djeteta u jaslicama i vrtiću),
* sudjeluje u usavršavanju odgojno obrazovnih zaposlenika za uspješniju suradnju s roditeljima i praćenje rezultata suradnje (roditeljskih sastanaka, individualnih razgovora),
* sudjeluje u svim oblicima educiranja roditelja o razvoju djece i dostignućima u psihologiji i bliskim područjima, osobito s obzirom na utvrđene potrebe i probleme u grupi,
* uključuje roditelje u tretman djeteta s posebnim potrebama (prema individualnom programu ) i praćenje poduzetih mjera,
* sudjeluje u radu odgojiteljskog vijeća,
* sudjeluje u izradi godišnjeg plana rada Vrtića, projekata, godišnjih izvješća, mjesečnog i tjednog plana, te evidencije rada psihologa,
* redovito radi u stručnom timu na svim stručnim pitanjima funkcioniranja vrtića (prezentiranje uočenih problema, rezultate praćenja analize, ocjena, razmatranje prijedloga usuglašavanja stručnih stavova predlaganje mjera i sl.),
* sudjeluje u obrazovanju i stručnom usavršavanju odgojno obrazovnih zaposlenika i psihologa za predškolski odgoj (suradnja sa Filozofskim fakultetom, školama za djecu i odgojitelje, Ministarstvom prosvjete i športa, Gradskim uredom za obrazovanje i šport i sl.),
* obavlja poslove prijepisa i umnožavanja unutar svoga djelokruga rada,
* obavlja i druge poslove radnog mjesta po nalogu ravnatelja ili na temelju Odluke Upravnog vijeća.

Kao dokaz o ispunjavanju uvjeta za prijam u radni odnos kandidati moraju priložiti sljedeće dokumente:

1. životopis (vlastoručno potpisan),
2. presliku domovnice,
3. presliku diplome o stečenoj stručnoj spremi,
4. elektronički zapis odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje,
5. dokaz o položenom stručnom ispitu (polaganje u roku)
6. kao dokaz o nepostojanju zapreka za zasnivanje radnog odnosa sukladno čl.25. Zakona o predškolskom odgoju i obrazovanju dostavljaju se sljedeći dokumenti (ne starije od 6 mjeseci):
   * uvjerenje nadležnog suda da se protiv kandidata **ne vodi kazneni postupak** prema članku 25. stavak 2. Zakona o predškolskom odgoju i obrazovanju,
   * uvjerenje nadležnog suda da se protiv kandidata **ne vodi prekršajni postupak** prema članku 25. stavak 4. Zakona o predškolskom odgoju i obrazovanju,
   * potvrdu nadležnog Centra za socijalnu skrb da kandidat **nema izrečenu mjeru za zaštitu dobrobiti djeteta** iz članka 25. stavak 10. Zakona o predškolskom odgoju i obrazovanju

Isprave se prilažu u neovjerenom presliku, a prije izbora kandidata predočit će se izvornik.

Podnošenjem prijave na natječaj, pristupnici natječaja su izričito suglasni da Dječji vrtić Latica Garčin kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Na natječaj se mogu prijaviti osobe oba spola.

Nepravodobne i nepotpune prijave neće se razmatrati.

Kandidat koji se poziva na pravo prednosti pri zapošljavanju prema pozitivnim propisima RH dužan je u prijavi za natječaj pozvati se na to pravio, priložiti propisane dokaze o tom pravu te ostvaruje prednost u odnosu na ostale kandidate samo pod jednakim uvjetima.

Nezaposlene osobe iz članka **102. stavak 1.,** redoslijedom točke a) do točke k), odnosno zaposlene osobe iz **stavka 2.** iste odredbe **Zakona o hrvatskim braniteljima iz Domovinskog rata i članovima njihovih obitelji** („Narodne novine“, broj 121/17 i 98/19 – nastavno: ZOPHBDR), osim traženih dokaza o ispunjavanju uvjeta  ovog natječaja, u svrhu ostvarivanja prava prednosti pri zapošljavanju, prijavi su obvezni priložiti i dokaze propisane **člankom 103. stavak 1.** ZOPHBDR, dostupne na internetskoj stranici Ministarstva hrvatskih branitelja: <https://branitelji.gov.hr/zaposljavanje-843/843>

Kandidati koji se pozivaju na pravo prednosti pri zapošljavanju sukladno članku **9. Zakona o profesionalnoj rehabilitaciji i zapošljavanju osoba s invaliditetom** (NN 157/13, 152/14, 39/18 i 32/20), uz prijavu na natječaj dužni su, osim dokaza o ispunjavanju traženih uvjeta, priložiti i:

1. rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te
2. dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji  mogu ostvariti pravo prednosti pri zapošljavanju sukladno članku 48.f **Zakona o zaštiti vojnih i civilnih invalida rata** (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), dužni su se u prijavi na  natječaj pozvati na to pravo te imaju prednost u odnosu na ostale kandidate samo pod jednakim uvjetima.

Urednom prijavom smatra se prijava koja sadrži sve podatke i priloge navedene u tekstu ovog natječaja.

Prijave se podnose preporučeno poštom ili osobno, u zatvorenoj omotnici, u sjedište Dječjeg vrtića Latica Garčin, u roku od **8 dana** od dana objave natječaja na adresu:

**OPĆINA GARČIN, Kralja Tomislava 92, 35212 Garčin,**

**s naznakom:  «NE OTVARAJ –  za natječaj psiholog/inja ».**

Povjerenstvo za provedbu javnog natječaja (u nastavku teksta: Povjerenstvo) imenuje Privremena ravnateljica Dječjeg vrtića Latica Garčin. Povjerenstvo utvrđuje popis kandidata prijavljenih na javni natječaj koji ispunjavaju formalne uvjete.

S kandidatima koji udovoljavaju formalnim uvjetima natječaja bit će provedena prethodna provjera znanja i sposobnosti putem pisanog testiranja i intervjua. Intervju se provodi samo sa kandidatima koji su ostvarili najmanje 50% bodova na provedenom testiranju.

**Prethodna provjera znanja i sposobnosti će se obavljati iz sljedećih područja:**

1. **Program zdravstvene  zaštite djece, higijene i pravilne prehrane djece u dječjim vrtićima (“ Narodne novine”  broj 105/02 , 55/06 i 121/07 )**
2. **Državni pedagoški standard predškolskog odgoja i naobrazbe (“Narodne novine” br. 63/2008 i 90/10).**
3. **Zakon o predškolskom odgoju i obrazovanju (“Narodne novine” broj: 10/97, 107/07, 94/13 i 98/19)**

Kandidat koji ne pristupi prethodnoj provjeri znanja smatra se da je povukao prijavu za natječaj.

Na web stranici Dječjeg vrtića Latica Garčin [**www.latica.opcina-garcin.hr**](http://www.latica.opcina-garcin.hr) objavit će se popis kandidata koji ispunjavaju formalne uvjete iz natječaja te vrijeme održavanja prethodne provjere znanja i sposobnosti kandidata, najkasnije pet dana prije održavanja provjere.

O rezultatima natječaja kandidati će biti obaviješteni u zakonskom roku.

Općina Garčin zadržava pravo poništiti natječaj ili ne prihvatiti niti jednu ponudu bez obrazlaganja razloga poništenja ili neprihvaćanja

KLASA: 023-01/20-01/11

URBROJ: 2178/06-03-20-2

Garčin, 24.07.2020. **Načelnik Općine Garčin**

**Mato Grgić, dipl. iur.**